Pamrayogane Kraeng Goa ditampa dening Sultan Muslihudin. Sabanjure Kraton Kutai pindhah menyang papan sing anyar yakuwi ing alas Pelaran. Alas Pelaran adoh saka laut, nanging isih ana ing sapinggiring Bengawan Maha­kam. Nalika Kraton Kutai ngalih me­nyang Pelaran, sasuwene sepuluh taun kahanan negara ora kaya nalika ana ing papan lawas. Kawula Kraton Kutai akeh sing nandhang lara. Bab kasebut ndadekake sedhih penggalihe Sultan Muslihudin. Mula Sultan banjur min­dhah maneh Kraton Kutai menyang la­ladan Jembayan, ora adoh saka Pela­ran.